***Videoconferința Profit.ro Financial Forum:***

***„Finanțăm repornirea economiei“***

***Oana Osman:***Suntem onorați să îi avem alături pe Florin Cîțu, ministrul finanțelor publice, Omer Tetik, CEO Banca Transilvania, Sergiu Oprescu, președinte executiv Alpha Bank România și președintele Asociației Române a Băncilor, Steven van Groningen, CEO Raiffeisen Bank, Bogdan Neacșu, CEO CEC Bank și Florin Ilie, Deputy CEO ING Bank.

Vă mulțumesc domnilor că ați acceptat invitația noastră și mă îndrept întâi către ministrul finanțelor, căci finanțele publice sunt parte esențială în perspectivele unei economii.

Florin Cîțu, Comisia Europenă a anunțat ieri că se așteaptă la un declin al economiei românești de 6% în 2020, urmat de o creștere de 4% în 2021, aceasta în ciuda datelor bune pe primul trimestru, reconfirmate ieri de Institutul de Statistică. Iar deteriorarea echilibrelor macro e unul dintre cele 3 riscuri sistemice majore dificil de gestionat, identificate și de bănci în sondajul trimestrial realizat de Banca Națională, alături de alte riscuri, de nerambursarea creditelor și de legislația impredictibilă. Într-un astfel de context, cu un buget fundamentat inițial pe o evoluție mult mai optimistă a PIB, ce pregătiți la rectificare pentru a convinge că puteți gestiona acest risc? Că am văzut programul de relansare, cu măsuri care ar trebui să redreseze economia, am văzut mai puțin pe partea de ajustare a cheltuielilor.

**Florin Cîțu:** Da, le-aș lua pe rând! Și, în primul rând, m-aș referi la estimarea Comisiei referitoare la creștere economică și în general la indicatorii macro. Acolo, primul lucru pe care l-aș remarca, Comisia a păstrat pentru economia României aceeași prognoză din primăvară. Da, este minus 6%, dar este aceeași cifră, nu a înrăutățit-o. Dacă ne uităm la ceea ce s-a întâmplat la restul Europei, vedem că în mai toate țările aceste cifre au fost înrăutățite. Și cifrele arată diferit de estimarea din primăvară, la unele cu aproape un punct procentual, poate chiar mai mult. Deja vorbim acum de o înrăutățire în mai toată Europa, în afară de câteva țări. În același timp, dacă mă uit la vecinii noștri, România are o estimare de -6, dar Ungaria este -7, și așa mai departe. Deci trebuie să ne uităm la această estimare în contextul în care trăim în Uniunea Europeană. Rămân la opinia că este o estimare prea pesimistă față de sau dacă ne uităm la ce se întâmplă în România astăzi. Și ieri am avut, pe lângă confirmarea de la INS a creșterii economice în primul trimestru cu 2,7, am avut o revizuire în sus, și asta a fostfoarte important, a contribuției investițiilor la creșterea economică din primul trimestru, de la 0,9 la 2 puncte procentuale. În același timp, vedem iarăși o dinamică interesantă, o reducere a stocurilor. Este clar că acea creștere economică nu a fost pe stocuri, a fost pentru investiții, stocurile care erau deja făcute au fost folosite. Deci, pentru mine, mă aștept la o îmbunătățire a estimării Comisiei pentru anul acesta, dar nu asta este, de fapt, foarte important, cât o să fie, știm foarte bine că anul acesta n-o să mai avem o creștere economică de 4,1% pe care am estimat-o, deci de aici pornim!

Cefacemnoiși ce am încercat să facem, și eu zic că am reușit, a fost să eliminăm acele scenarii negative sau impactul negativ asupra economiei să îl atenuăm. Știți foarte bine că la început și eu eram pesimist când am văzut ceea ce se întâmplă, că trebuie să îți închizi toată economia o lună-două și estimările pe care le aveam și eu în cap erau dure, mergeam pe scenarii foarte dure, dar economia a reacționat foarte bine la măsurile pe care le-am luat.

Da, este adevărat, am stat în contact permanent și cu sistemul financiar și acesta a fost un plus al acestei perioade, pentru că ne-am înțeles pe măsurile pe care le-am luat, în sensul că am vrut să fie măsuri care să fie transmise cât mai repede în economie. Vă dau exemplul IMM Invest: nu a pornit foarte bine nici din partea noastră, a fost un volum foarte mare pentru sistemul financiar-bancar dintr-o dată, au trebuit să se ajusteze sistemele, ne-am uitat și la garanții, le-am tot schimbat pe parcurs, dar astăzi vorbim de 11.000 de firme care au luat deja credite și am ajuns la plafonul de 10 miliarde. Premierul a spus că vrea să crească plafonul, să mergem până la 20 de miliarde. Deci, toată această perioadă am luat niște decizii, am văzut dacă funcționează, dacă nu funcționează, le-am îmbunătățit împreună cu mediul privat. Vorbesc despre sistemul financiar-bancar pentru că ei sunt astăzi aici cu mine, dar am făcut același lucru cu toate sectoarele din economie.

Revenim la creșterea economică, important pentru mine a fost să reduc din această cădere. Nu o să fie 4%, asta știm foarte bine, dar nici nu voiam să fie -8, -6. Noi estimam -2, sper să ajungem acolo, o contracție de doar 2 puncte procentuale. De aceea, în toată această perioadă am schimbat lucrurile puțin. Da, aveam cheltuieli fixe în buget, nu puteam să facem nimic, este vorba despre salarii, pensii, ajutoare sociale și acolo nu puteam să facem decât să le plătim la timp, deci aceasta a fost o decizie. Dar ceea ce am putut noi să facem ca să ajutăm economia a fost să investim. După 6 luni de zile avem 16 miliarde de lei investiți în economie, este cea mai mare cifră din ultimii 10 ani și haideți să comparăm cu ultimii trei ani. În 2017 erau 6 miliarde de lei investiți după 6 luni de zile, în 2018 erau 9 miliarde și în 2019 erau 12 miliarde. Noi am venit cu 16 miliarde într-un an de criză, cea mai mare criză pe care o vede omenirea în ultima sută de ani, am spus, pentru că din punctul meu de vedere șocul inițial a fost mult mai dur decât șocul din 1929.

Mergem pe aceeași formulă. Ați menționat Programul de Relansare; este concentrat pe investiții, este o formulă care merge, așa am schimbat paradigma. Nu putem peste noapte să reducem cheltuielile fixe, sunt acolo, știți foarte bine cum au trecut prin Parlament în ultimii trei ani de zile și creșteri de salarii, și pensii, și ajutoare sociale, toate au trecut fără sursă de finanțare. Le-am preluat, le finanțăm în continuare, dar noi ne asigurăm că putem să le plătim și în viitor, în sensul că investim anul acesta.

În același timp, mai este ceva de menționat, ne-am asigurat că nu mai rămân facturi neplătite. Aceasta a fost o problemă în ultimii 3 ani de zile și așa se ascundea deficitul și era o minciună, care a fost demontată și de Comisia Europeană. Știu că nu este perfect, nu suntem încă 100% cu facturile plătite, știu că încă avem, de exemplu, la decontarea concediilor medicale, deși am plătit anul acesta 2,2 miliarde - am avut un stoc de 3 miliarde pe care l-am plătit și am plătit 2,2 miliarde anul acesta - mai sunt restanțe și acolo, dar nu așa mari.

La rambursarea TVA am făcut lucrurile cât mai rapide, am ajuns până la rambursarea TVA cu control ulterior. Toate acestea în perioada de criză pentru că am știut că era nevoie ca aceste companii să aibă lichidități.

Vă mai dau o cifră. Măsurile pe care le-am luat la Ministerul Finanțelor Publice, toate măsurile pe care le-am luat la Ministerul Finanțelor Publice pentru sectorul privat au însemnat, până la 30 iunie, 15 miliarde de lei care au rămas la companii. O parte dintre ei trebuie plătiți în viitor, dar au avut aceste companii acești bani, au rămas la ele. Nu mai vorbesc de rambursarea TVA de 13 miliarde; deși am încasat cu 2 miliarde mai puțin am plătit cu 3 miliarde mai mult decât anul trecut, decontarea concediilor ș.a.m.d.

Toate acestea într-o perioadă de criză s-au putut face. Imaginați-vă acum că eram la guvernare în perioada de creștere economică. Cum ar fi arătat România astăzi, cum am fi putut să atacăm această criză, poate cu un surplus bugetar? Altfel făceam lucrurile, pentru că noi nu am fi lăsat facturi neplătite ani de zile, nu am fi venit cu tot felul de programe tâmpite pe care noi trebuie să le plătim astăzi din buget ș.a.m.d.

(...)

***Florin Cîțu:***Am vrut să arătăm și am reușit chiar în perioada de criză cum ar arăta o Românie normală, o Românie în care statul este un partener al sectorului privat, al oamenilor de afaceri, al cetățenilor și nu este acolo doar ca să îi penalizeze. Aș pune această estimare a Comisiei Europene în acest context. Nu s-a modificat, nu s-a înrăutățit pentru România, în timp ce pentru majoritatea țărilor s-a înrăutățit, România nu stă mai prost decât vecinii unguri, nu mai vorbesc de țările din vest care au probleme foarte mari, iar la interior cifrele arată bine față de ce ne așteptam.Vă spun că iunie, la încasări veți vedea surprize și ... foarte mari.Unele arată o tendință foarte bună, eu am încredere că am reușit prin măsurile pe care le luăm ceea ce era cel mai important: să avem încrederea sectorului privat că nu vom lua decizii pripite și care să îi penalizeze și sectorul privat își face treaba.

***Oana Osman:***Așteptări de ajustare a cheltuielilor există, totuși, și orice afacere știe că e o perioadă de criză.

***Florin Cîțu:*** Este un lucru pe care l-am spus din primul moment când am venit la guvernare. Trebuie o reformă administrativă. Și aici vă dați seama că, așa, declarativ a fost făcută în fiecare an în ultimii de 30 de ani de zile, dar, de fapt, acea reformă a însemnat o supradimensionare a aparatului public și un sistem ineficient. Abordarea pe care am avut-o la Ministerul Finanțelor Publice …..Ca Guvern am pornit cu 16 ministere, să dăm semnalul clar că mergem în această direcție de eficientizare a aparatului public. De aici a venit primul semnal. În finanțe am spus foarte clar că vom face o reformă prin informatizare. Din punctul meu de vedere este cel mai obiectiv mod de a face reformă în sectorul public pentru că așa vezi punctele de care nu ai nevoie. Așa îți apar acele părți din sector care nu mai sunt pentru secolul XX. Bineînțeles că oamenii care sunt acolo pot să facă reconversie dacă vor. Pot să vină, în secolul XXI,să folosească metodele secolului XXI și atunci sunt foarte bine veniți.

***Oana Osman:*** Înțeleg că vom vedea ajustări în momentul în care se va implementa și va funcționa digitalizarea și atunci vă veți da seama …

***Florin Cîțu:*** În toată această perioadă dificilă, dură, prin care a trecut România și prin care au trecut toți cetățenii României, am învățat multe lucruri și unul dintre lucrurile pe care le-am învățat a fost că poți să faci o treabă foarte bună cu un alt număr de angajați decât cel care este pe hârtie. Poți să fii eficient și asta s-a văzut în această perioadă de criză, am învățat acest lucru. Reforma pe care am propus-o, reorganizarea Ministerului Finanțelor Publice, este o modernizare. Este un minister care nu a fost modernizat de 30 de ani de zile. Este un minister care s-a reformat prin expansiune. Asta a fost reforma care s-a făcut până acum. Dacă le spun colegilor din sectorul privat [că] în aceeași direcție erau și controlul, și decizia, aceiași oameni centrau și dădeau cu capul, nu se poate să faci acest lucru…

***Oana Osman:*** La aceasta se pricepe statul întotdeauna foarte bine, să crească.

***Florin Cîțu:*** Și atunci a trebuit să facem această reformă, pentru că sunt decizii care nu pot să fie ….același om să ia deciziile și să și controleze. Nu poți să faci așa ceva!

***Oana Osman:***Mulțumim! Revenim să povestim mai departe alături de bancheri!

(...)

***Florin Cîțu:*** Mi-a ridicat mingea la fileu domnul Oprescu cu două lucruri.

În primul rând, din primul moment măsurile care au fost luate - și de asta aminteam de investițiile masive din prima parte a anului. Acestea pregătesc tocmai panta de anul viitor. E adevărat că atenuează din efect anul acesta și să fie o estimare mai mică, și asta contează, baza contează, de unde pleci, dar în același timp investițiile se văd de anul viitor încolo. De aceea tot vorbesc despre investiții și alocări de resurse, de aceea Planul de Relansare se concentrează pe investiții, pentru că pe noi ne interesează să avem o revenire cât mai mare și am tot vorbit din primul moment de o revenire în V. Acum, cât de apropiat va fi acest V contează cât de mult relansăm economia. Toate măsurile pe care le-am luat, și acelea de a lăsa bani companiilor pe termen scurt, de a plăti facturile mai rapid, toate au avut în minte această parte a doua de revenire.

În același timp, avem un plan și pe termen lung. În Planul de Relansare am ascultat o problemă pe care o are România de foarte mult timp și o problemă de care se lovește sistemul bancar și de care ne-am lovit la IMM Invest. Este un cuvânt ciudat: ”bancabilitatea” companiilor din România. Toată lumea vorbește, avem 26% din PIB creditare, pe de o parte există acea idee că băncile nu vor să dea credite, pe de altă parte băncile spune ”clienții nu sunt bancabili”, adică nu au toți indicatorii corecți, au capital negativ. Și în acest Program de Relansare veți vedea și o să fie, cred, în următoarea ședință de Guvern actul normativ prin care creăm un sistem de motivare a acționarilor de a-și capitaliza companiile. Este un program pe următorii 5 ani de zile, prin care venim noi să îi stimulăm să își capitalizeze companiile. Bineînțeles că ar trebui să fie interesul propriu al acelor acționari să își facă acest lucru, dar este o problemă creată în sistem și atunci o preluăm noi și creăm acest sistem de motivare, de bonificare a acționarilor să-și capitalizeze propriile firme, pentru că dacă și le capitalizează bineînțeles că pot avea acces la finanțare și se reduce presiunea. Pentru că aici trebuie să recunosc că pe mine mă interesează să reduc presiunea asupra bugetului în viitor, să nu mai vină companii care sunt bancabile, să nu mai vină să se uite către buget pentru surse de finanțare, să se uite către sistemul privat. Așa va fi o economie funcțională în viitor. Și facem acest efort pe termen scurt de a crea această motivație, companiile să își creeze acest capital pozitiv, veți vedea detaliile în zilele următoare și după aceea bineînțeles că toată lumea câștigă în viitor. Dar aceasta este o problemă pe care trebuie să o rezolvăm acum, pentru că altfel vom avea aceeași discuție peste câțiva ani de zile. Există resurse din sistemul financiar-bancar, există garanții de stat, dar până la urmă există și risc dacă acționarul nu vrea să-și facă compania să arate bine, este greu ca cineva să îi dea bani,doar așa pe ochi frumoși.

***Oana Osman:*** Care va fi motivația. Va fi una fiscală sau o constrângere: ”Vă desființăm dacă nu măriți…”

***Florin Cîțu:*** Este una fiscală, este o motivație pozitivă, este o motivație fiscală.

***Oana Osman:*** Mai exact ce veți face? Scutire de ce?

***Florin Cîțu:*** Da, dar sunt niște condiții care trebuie îndeplinite în ceea ce privește capitalizarea și sunt condiții care trebuie îndeplinite de la an la an, adică este un plan pe 5 ani, nu o chestie pe care o faci o dată și apoi… Este o chestie pe care o urmărim.

***Oana Osman:*** Pentru a primi ce? Ce va fi? O reducere, o scutire?

***Florin Cîțu:*** Va fi o bonificație.

***Oana Osman:*** Pe ce?

***Florin Cîțu:*** Bineînțeles că pe impozite. Ce doare cel mai mult?

***Oana Osman:*** Bineînțeles că nu ne veți spune.

**Florin Cîțu:** Astăzi nu, dar vă spun că este ceva la care am lucrat în ultima perioadă și se referă exact la partea aceasta de revenire. Dacă vreți să avem o economie competitivă, și aceasta este oportunitatea acestei perioade, este șansa României să devină competitivă în Uniunea Europeană, putem să recalibrăm lucrurile în economie. Digitalizarea o facem acum de nevoie, dar o facem și vedeți că toți cei care se opuneau digitalizării aparatului public din interiorul aparatului public au fost reduși la liniște dintr-o dată pentru că societatea și-a dat seama că are nevoie. A fost nevoie să stăm atâta timp, de exemplu, să faci acel sistem… gluma aceea, te duceai la ANAF să-ți iei parola de la etajul II. Acum poți să faci acest lucru la distanță, se poate face identificarea, se poate face acest lucru la distanță și au trebuit să fie doar câteva săptămâni să lucrăm. Lucruri minore pentru dumneavoastră sau pentru sistemul privat erau blocate în sistemul public pentru că nu era interes. Dar astăzi societatea le vrea, s-a văzut că se poate lucra, am arătat în criză că poți să lucrezi la distanță cu toate instituțiile statului și acum putem face pasul următor. Deci, această criză oferă pentru noi o oportunitate imensă ca societate să devenim mai competitivi. Acesta trebuie să fie scopul, nu creșterea economică, nu pensii mari sau *whatever*, scopul trebuie să fie să facem acel salt, să nu mai fim la coada Europei, să ne batem cu Bulgaria, să începem să ne batem cu țări de la mijlocul Europei. Și acum avem această șansă, eu zic că este o oportunitate imensă pentru România.

***Oana Osman:*** Continuarea glumei era că acum poți să o iei de la parter, nu de la etajul II, că nu ați terminat chiar totul… parola.

***Florin Cîțu:*** Nu, acum poți să o iei de acasă, s-au legat și SPV-ul, și ghișeul.ro, acum o iei de acasă. Nu mai merge nimeni… Așa cum nu mai vrem să mergem la bănci, vreau să nu mai mergeți nici la ANAF. Mai mult, acum ANAF face controale la distanță, deci acesta este un obiectiv pe care l-am spus din primul moment: cel mult un control pe an și poate nici acesta. Cu casele de marcat conectate, comunică cu ANAF, controalele le vom face la distanță. ANAF nu poate să fie prietenos sau nu poate să fie… este o instituție a statului care controlează oamenii, dar trebuie să fie profesionistă și transparentă. Asta trebuie să facă, să fie profesionistă și dacă reușim acest lucru lucrurile vor merge mai bine.

**(...)**

***Oana Osman:*** Nu mai avem foarte mult! Aș vrea pe ministrul finanțelor, dacă tot a rămas până la sfârșit, să-l rog să-mi lămurească o curiozitate! Am văzut că în programul de relansare ați venit, printre soluțiile de finanțare a economiei în care urma să se implice și statul, cele 2 idei, Banca de Dezvoltare și un Fond Național de Investiții. Ați spus că acest Fond Național de Investiții va fi pe un model diferit de cel gândit de PSD înainte, nu va avea participații la companiile de stat, ci va investi, atrăgând și finanțări private, va investi în firme mici, poate în start-up-uri și o să fie un fel de privat equity de stat. Te rog să îmi explici, pentru mine e o contradicție în termeni, cum poate funcționa privat equity de stat, la fel bencher capital, cum poate să fie de stat, când adventure, aventura riscului este din banii contribuabilului și de ce ar fi nevoie de astfel de fonduri noi, pentru că sunt deja multe, și private equity, și bencher capital în piață!

***Florin Cîțu:*** Aici, eu mă uit la aceste vehicule, sunt 2 tipuri de vehicule, Fondul de Investiții și Banca de Dezvoltare. Le-aș vedea tranzitorii. De exemplu, aș vedea Fondul de Investiții ca un vehicul tranzitoriu. Până la urmă, *it takestwo to tango*! E adevărat că în România apetitul de finanțare se face, a companiilor în special, prin sistemul financiar-bancar, de asta suntem astăzi aici. Dar, peste ocean, vedem că formula de succes pentru strat-up-uri și pentru foarte multe companii este prin *equity invest*, deci pe piața de capital, deci e un lucru diferit! Este o strategie de a ajuta pe termen scurt relansarea acestui sector, de a schimba puțin lucrurile în economie și de a oferi o sursă alternativă de finanțare pentru companii. În direcția asta aș merge. Nu este chiar o contradicție în termeni, pentru că există programe și în Statele Unite de finanțare pentru companii mici și mijlocii direct de la buget, bineînțeles, criteriile sunt cam aceleași pe care le vedem în sectorul privat, există și competitivitate ș.a.m.d. Poți să folosești cam același lucru. Ești în competiție cu sectorul privat până la urmă, mai mult, mare parte a resurselor Fondului va veni din sectorul privat. Deci încercăm să fie cât mai privat posibil.

Banca de Dezvoltare e un lucru diferit, și aici intră în concepția noastră de reformă a tuturor sau reorganizare a tuturor instituțiilor financiar-bancare pe care le are statul, în funcție de posibilitățile fiecăruia și de competitivități, deci ce poate să facă fiecare mai bine. Această Bancă de Dezvoltare, știți foarte bine că, de fiecare dată când România este cam singura, și așa am pierdut trenul cu Fondurile Junkers, sunt fonduri care vin din Uniunea Europeană special prin aceste sisteme, prin aceste instituții. Noi nu avem o instituție în România care să aibă criteriile pe care le cerea Uniunea Europeană, și a fost o decizie de a avea această instituție. și mai mult, de fiecare dată când vrem să facem un proiect ne ducem către BERD și către BEI. Dacă am avea o instituție locală, prin care poți să faci astfel de proiecte, ar fi mai ușor. Dar acesta este scopul pentru Banca de Dezvoltare. și nu aș vrea să încheiem fără să vorbim o secundă-două despre succesul pe care l-a avut iarăși România ieri pe piețele internaționale în care ne-am împrumutat la 10 și 30 de ani 3,3 miliarde de dolari. Am mers pe această piață din mai multe rațiuni. N-am mai ieșit pe piața de dolari din 2018 și vă spun că am ieșit mult mai ieftin decât într-o perioadă de boom economic la nivel global, deci am reușit iarași să avem dobânzi mai bune. De ce am spus acest lucru: pentru că revin la crsștere economic și la ce se va întâmpla după acest an. Acest success pe piața internațională, și acum, și acum o lună și ceva, arată clar că investitorii au încredere în această economie. Au încredere în guvern, au încredere în relația guvern-sectorul privat, au încredere în cetățenii României, au încredere în acest ecosistem pe care l-am creat noi, astăzi, aici. Faptul că ne împrumută sume importante pentru a finanța un deficit care se construiește pe investiții, arată clar acest lucru! De aceea nu sunt doar eu optimist, sunt și investitorii, pentru că acolo sunt bani privați și revin la ce spuneți dumneavoastră, ei sunt primii care penalizează guvernele. Sunt primii care penalizează guvernele când derapează, când iau decizii proaste! Și ar fi putut să ne penalizeze ieri, dar tot ieri am avut un interes, iarăși, masiv pentru România, am reușit să ne împrumutăm la costuri mai mici. Deci nu trebuie să mă ascultați pe mine când spun că sunt optimist și văd cifrele, am cifrele puțin mai devreme decât ceilalți, dar semnalele vin din piață, mi-au spus și colegii mei aici, astăzi! Sectorul privat a răspuns mai bine decât ne așteptam! Aici vezi de fapt cum funcționează o economie, în perioada de criză, când ai stres, vezi cum reacționează! Și companiile care vor să meargă mai departe au reacționat foarte bine! Cei din retail au reacționat fantastic, nu au fost închiși pe toată perioada crizei. Țin minte, am avut discuții foarte multe atunci, întrebam mereu de stocuri, dacă au măști, era o problemă pentru ei să țină personalul sănătos ca să poată să țină deschis, că dacă li se îmbolbăvea personalul nu mai puteau fi deschiși. Căutau oameni pentru livrare, imediat retailul din România, companiile mari, și-au făcut divizii de livrare. Deci, nu le-a spus nimeni, nu a venit guvernul să le spună ce să facă, au avut oportunitate, au făcut-o, au avut o șansă. Este clar că acest spirit antreprenorial există și în România. România trebuie să meargă în această direcție, a unui sector privat puternic, și cred că asta a arătat acest guvern în toată această perioadă, că am ajutat sectorul privat să se dezvolte, pentru că numai așa ne putem dezvolta și noi.